
	מבלי לפגוע בזכויות


לכבוד
אגף תביעות חיים, סיעוד ותאונות אישיות						
הראל חברה לביטוח בע"מ 
ח.נ., שלום רב,
					תביעת סיעוד 13449650
				הנדון:	אילנה רזניק, ת.ז. 5038104
						
הנני מייצג את מרשתי שבנדון והריני מתכבד לפנות אל כב' ולפרט כדלקמן:

1. בהמשך להחלטתכם מושא מכתבכם מיום 28.9.23 והערכה תפקודית אשר בוצעה על ידכם, על מנת לייתר את הצורך בפניה לערכאות אביא להלן את השגגות שנפלו בהחלטתכם ואת הסיבות מדוע זכאית מרשתי לתגמולי ביטוח בהתאם לתנאי הפוליסה.

2. כידוע לכם, מרשתי סובלת ממצב רפואי קשה המתאפיין, בין היתר, במחלת הסוכרת ממנה היא סובלת ומסרטן ריאתי גרורתי אשר אובחן בחודשים האחרונים ומחלה היפרמטובלית משנית מערבת את האדרנל והרקמות הרכות.

3. אין צורך להכביר במילים בדבר חומרת מצבה, אולם, נוכח החלטתכם, אין בפני מנוס, אלא, להרחיב בנושא, ומוטב היה לו צורך זה היה נמנע.

4. בעטיה של המחלה האיומה סובלת מרשי ממספר סימפטומים, לרבות, כאבים עזים, שיתוק עצבי בא והולך, בעצבי הפנים, השמיעה, הפה, הפרעות ראיה והפרשות נזובליות, קשיי נשימה, קושי בביצוע מאמץ, חולשה ותשישות.

5. מרשתי נאלצת לקבל טיפולי קרינה וטיפולים רפואיים במסגרת אשפוז חלקי לצד המשך מעקב כללי ואינטנסיבי.

6. שעה שביטוח לאומי והמבטחת הבינו את חומרת מצבה ואת העובדה כי מצבה מזכה על פי תנאי הפוליסה, חברתכם החליטה על בסיס שגגות שנפלו בהערכה כדלקמן:

7. כאמור, אין ולא יכולה להיות מחלוקת כי המחלה הקשה ממנה הינה סימפטומטית והשפעתה על התפקוד קשה.

8. מרשתי אשר עובר לגילוי המחלה הייתה עצמאית מספרת במסגרת בדיקתה שלאחרונה בני משפחה נאלצים ללון איתה בביתה ועוזרים לה לקום. עובדה היא שעובר למחלה  לא נאלצו בני משפחתה ללון איתה וכיום נזקקת היא לכך זכתה להתעלמות רבתי וחרף האמור קבעתם כי הינה עצמאית בפעולת הקימה.

9. בפעולת ההלבשה, כפי שמצויין בדו"ח ההערכה, בנה נאלץ להגיש לה את שמלתה ולמרות ש"...ראיתי סימני חולשה וכאבים במאמץ..." (ההדגשות לא במקור-הח"מ) נקבעה בשגגה כי הינה עצמאית, קביעה שגויה כאמור בהתחשב בכך שמצבה הרפואי מסב וימשיך להסב לה סבל. קל וחומר לאחר טיפולים אשר השפעותיהן קשות מנשוא.

10. כן, גם בסעיף השליטה על סוגרים נקבע כי מרשתי עצמאית – תוך התעלמות מוחלטת מהעובדה כי היא נאלצת להשתמש בפדים ותכשירי ספיגה ואף מדגימה את לבישתם. העובדה שהיא נדרשת להשתמש במוצרי ספיגה לא נובעת כמובן מהעדפה אישית או מסיבה אופנתית – מרשתי נזקקת למוצרי ספיגה מטעמים של אי שליטה על סוגריה – הא ותו לא!

11. גם בנושא הניידות נקבעה קביעה שגויה – במהלך הבדיקה עצמה פסעה לאיטה מרשתי בעזרת מקל תוך חוסר יציבות, עם הפסקות וצורך להיאחז בקירות וברהיטים. לא זו בלבד, נכתב מפורשות "ראיתי סימני חולשה במאמץ". "דווח על נפילה אחת מחוץ לדירה...".

12. מכל המפורט לעיל עולה כי מרשתי עונה על התנאים המזכים בפוליסה והיא זכאית לגמלת סיעוד בהתאם לתנאי הפוליסה.

13. מצבה הרפואי, כפי שעולה מהתיעוד הינו רגרסיבי ועפ"י התיעוד הרפואי בעניינה לא עולה כי מצבה השתפר בחלוף הזמן, אלא, החמיר. לתשומת ליבכם כי חברתכם הכירה במצבה עובר לדחיה.

14. כאמור, על מנת לייתר את הצורך בהליכים משפטיים ומתוך התחשבות במצבה ובקושי הניכר עימו מרשתי נאלצת להתמודד אודה לעיונכם וטיפולכם המסור והמהיר בתשלום תגמולי הביטוח להם זכאית מרשתי.

15. לעיונכם וטיפולכם המסור והמהיר אודה!

